Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 848/12/3309	Trenčín, 17.7.2014
EEČ : 2-28-170-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa  Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trenčín zo dňa 28.11.2012, spisová značka 1 Pv 848/12/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 07.09.2012 v čase o 22.20 hod. v obci XXXXX v miestnom parku pri kultúrnom dome mal vo vrecku nohavíc 1 ks papierovej skladačky s obsahom sušenej rastlinnej látky a v čiernom ruksaku 1 ks mikroténového vrecka s obsahom sušenej rastlinnej látky, no keď videl prichádzať hliadku Obvodného oddelenia PZ Nemšová, ktorá vykonávala preventívno – bezpečnostnú akciu „Mládež“, papierovú skladačku odhodil na zem pod lavičku a na výzvu hliadky vyložil obsah svojho čierneho ruksaku a dobrovoľne vydal 1 ks mikroténové vrecko, pričom znaleckým skúmaním z odboru chémia bolo zistené, že papierová skladačka obsahovala sušené konope s hmotnosťou 236 mg, s priemernou koncentráciou 3,6 % hmotnostných tetrahydrokanabinolu  (THC), obsahujúce 8 mg účinnej látky THC, čo zodpovedá jednej obvykle jednorazovej dávke drogy s nižším obsahom účinnej látky, a mikroténové vrecko obsahovalo sušené konope s hmotnosťou 2455 mg, s priemernou koncentráciou 3,9 % hmotnostných THC, ktoré obsahovalo 96 mg účinnej látky THC, čo zodpovedá 5-10 obvykle jednorazovým dávkam drogy, pričom rastliny rodu Cannabis (konopa) sú zaradené v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok
Uznesením prokurátora Okresnej prokuratúry Trenčín zo dňa 28.11.2012, spisová značka 1 Pv 848/12/3309, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
Odôvodnenie:
XXXXX prokuratúry Trenčín uznesením sp. zn. 1Pv 848/12/3309-14 zo dňa 28.11.2012 podmienečne zastavil trestné stíhanie proti obvinenému XXXXX  pre prečin nedovolenej výroby omamných a psychotropných látok, jedov alebo prekurzorov, ich držanie, obchodovanie s nimi podľa § 171 odsek 2 Trestného zákona na tom skutkovom základe, že dňa 7.09.2012 v čase o 22.20 hod. v XXXXX v miestnom parku pri kultúrnom dome, neoprávnene prechovával pre vlastnú potrebu 1 ks papierovú skladačku s obsahom rastliny rodu Cannabis (konope) s celkovou hmotnosťou 236 mg, s priemernou koncentráciou 3,6 % hmotnostných THC (tetrahydrokanabinolu), obsahujúce 8 mg THC, čo zodpovedá 1 obvykle jednorazovej dávke drogy, a 1 ks mikroténový sáčok s obsahom rastliny rodu Cannabis (konope) s celkovou hmotnosťou 2455 mg, s priemernou koncentráciou 3,9 % hmotnostných THC, obsahujúce 96 mg THC čo zodpovedá 5-10 obvykle jednorazovým dávkam drogy, avšak keď zbadal prichádzať hliadku OO PZ Nemšová, odhodil 1 ks papierovú skladačku s obsahom rastliny rodu Cannabis pod lavičku, a 1 ks mikroténový sáčok s obsahom rastliny rodu Cannabis, mal schovaný vo svojom čiernom ruksaku, ktoré hliadke OO PZ Nemšová počas výkonu preventívno bezpečnostnej akcie „Mládež", na výzvu aby vyložil obsah svojho ruksaku, dobrovoľne vydal pre účely trestného konania, pričom rastliny rodu Cannabis (konopa) sú zaradené v zmysle zákona Národnej rady Slovenskej republiky č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok.

Predmetným uznesením bola obvinenému určená podľa § 216 odsek 2 Trestného poriadku skúšobná doba v trvaní 16  /šestnásť/mesiacov. Rozhodnutie nadobudlo právoplatnosť dňa 14.12.2012.

Za účelom posúdenia správania obvineného v skúšobnej dobe boli na jeho osobu vyžiadané viaceré správy.

    	 Zo správy z Okresného riaditeľstva Policajného zboru, Odbor kriminálnej polície Trenčín  a Obvodného oddelenia Policajného zboru Dubnica nad Váhom vyplýva, že  v sledovanom období t. j. 14.12.2012 do 14.04.2014 nebolo vedené trestné stíhanie voči obvinenému. Podľa správy o povesti z Mestského úradu XXXXX zo strany občanov neboli  v súvislosti s jeho správaním  na menovaného podávané žiadne sťažnosti a podľa Okresného úradu Trenčín sa v sledovanom období nedopustil žiadneho priestupku.

        	  Vzhľadom na vyššieuvedené bolo potrebné rozhodnúť tak, že obvinený XXXXX sa v zmysle § 217 odsek 1 Trestného poriadku počas skúšobnej doby osvedčil a v jeho trestnom stíhaní sa nebude pokračovať. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Minarovičová
prokurátorka